
26-TA-1442: Noteikumu projekts (Grozījumi)
Grozījumi Ministru kabineta 2023. gada 21. novembra noteikumos Nr. 673 "Valsts un Eiropas Savienības atbalsta piešķiršanas kārtība pasākumā "Galīga zvejas darbību pārtraukšana" 2021.–2027. gada plānošanas periodā"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (03.09.2024.)

	Izsludināšana: 30.07.2026. 09:30

	1.
	Anotācija (ex-ante)
1.2. Mērķis
	Priekšlikums (TM - 12.08.2026.)
Iesakām pārskatīt mērķa formulējumu. Norādām, ka tiesību akta mērķim jābūt vērstam uz pozitīvām izmaiņām, ko paredzēts panākt Latvijā, nevis vienkārši piešķirt finansējumu. Pašā mērķa formulējumā jāatspoguļo, kādus konkrētus uzlabojumus vai ieguvumus tās ieviešana radīs valsts līmenī.
Piedāvātā redakcija
-
	Ņemts vērā
Precizēts anotācijas 1.2.apakšpunkts.
	Anotācija (ex-ante)
1.2. Mērķis

	2.
	Anotācija (ex-ante)
1.2. Mērķis
	Priekšlikums (VK - 12.08.2026.)
Lūdzam pilnveidot anotācijas 1.2. apakšpunktā ietverto projekta mērķa aprakstu, norādot ar projektu sasniedzamo rezultātu.

Pašlaik mērķa apraksts pēc būtības raksturo spēkā esošā regulējuma ietvaros paredzēto publiskā finansējuma piešķiršanu zvejniekiem par galīgu zvejas darbību pārtraukšanu, bet neatspoguļo ar grozījumu projektu risināmos jautājumus un sasniedzamo rezultātu.

Lūdzam mērķa aprakstu sasaistīt ar projektā paredzētajām izmaiņām un anotācijas 1.3. apakšpunktā identificētajām problēmām.
Piedāvātā redakcija
-
	Ņemts vērā
Precizēts anotācijas 1.2.apakšpunkts.
	Anotācija (ex-ante)
1.2. Mērķis

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.08.2026.)
Aicinām anotācijas 1.3. apakšsadaļā pilnībā skaidrot no projekta izrietošos noteikumus un ar tiem saistītos praktiskos nosacījumus, nodrošinot tiesību normu adresātam korektu projekta izpratni. Piemēram, nav skaidrots projekta 5. punkts vai 2. punkta grozījumi skaidroti vispārīgi, nenorādot, piemēram uz atbilstību Eiropas Savienības tiesību normām un Eiropas Komisijas apstiprinātajai programmai.
Piedāvātā redakcija
-
	Ņemts vērā
Anotācijas 1.3.apakšpunktā precizēts skaidrojums par noteikumu projekta 2. un 5. punktu.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 12.08.2026.)
Aicinām izvērtēt projekta ietekmējamās sabiedrības grupas, ietekmi uz tautsaimniecības attīstību un administratīvo slogu un, nepieciešamības gadījumā, aizpildīt anotācijas 2. sadaļu. Vēršam uzmanību, ka no projekta secināma tā ietekme uz atbalsta saņēmējiem, piemēram, ar projekta 3. punktu tiek noteikts jauns izslēgšanas nosacījums.
Piedāvātā redakcija
-
	Ņemts vērā
Anotācija papildināta ar 2.punktu.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (VK - 12.08.2026.)
Lūdzam pilnveidot anotācijas 2. sadaļu, identificējot projekta ietekmējamās sabiedrības grupas un raksturojot projekta radīto ietekmi uz tām.

Vēršam uzmanību, ka projekts tieši ietekmē atbalsta pretendentus, tostarp svītrojot vienu no pašlaik noteiktajiem atbalsta saņemšanas nosacījumiem un vienlaikus paredzot jaunu nosacījumu, saskaņā ar kuru atbalstu nepiešķir pretendentam, kuram kādā no iepriekšējām projektu iesniegumu iesniegšanas kārtām ir apstiprināts projekta iesniegums, bet projekts nav īstenots.

Attiecīgi nav pamatoti anotācijas 2. sadaļā norādīt, ka projekts šo jomu neskar.
Piedāvātā redakcija
-
	Ņemts vērā
Anotācija papildināta ar 2.punktu.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	6.
	Anotācija (ex-ante)
6.1. Projekta izstrādē iesaistītās institūcijas
	Priekšlikums (VK - 12.08.2026.)
Lūdzu papildināt ar biedrību "Kuivižu zvejnieku apvienība", ņemot vērā, ka minētā biedrība piedalījās publiskajā apspriešanā. 
Piedāvātā redakcija
-
	Ņemts vērā
Papildināts anotācijas 6.1.punkts.
	Anotācija (ex-ante)
6.1. Projekta izstrādē iesaistītās institūcijas

	7.
	Anotācija (ex-ante)
6.3. Sabiedrības līdzdalības rezultāti
	Priekšlikums (VK - 12.08.2026.)
Lūdzam informāciju par publisko apspriešanu sniegt aprakstošā formātā, norādot, laika posmu, kad notika publiskā apspriešana, kādi bija saņemtie iebildumi un ministrijas viedoklis par tiem. Neskatoties uz to, ka pievienots apkopojums, anotācijā jāsniedz pilnvērtīga informācija, lai ikviens interesents bez iepazīšanās ar papildu dokumentiem gūtu priekšstatu par publiskās apspriešanas rezultātiem. 
Piedāvātā redakcija
-
	Ņemts vērā
Papildināts anotācijas 6.3.punkts
	Anotācija (ex-ante)
6.3. Sabiedrības līdzdalības rezultāti

	8.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 12.08.2026.)
Lūdzam pilnveidot anotācijas 7.4. apakšpunktā sniegto projekta izpildes ietekmes uz pārvaldes funkcijām un institucionālo struktūru izvērtējumu.
Anotācijas 1.3. apakšpunktā norādīts, ka pašreizējā projektu atlases kritēriju grozīšanas kārtība rada administratīvo slogu iesaistītajām institūcijām un kavē projektu iesniegumu pieņemšanas uzsākšanu, savukārt projekts paredz atteikties no nepieciešamības pēc Uzraudzības komitejā apstiprinātu projektu atlases kritēriju izmaiņām veikt attiecīgus grozījumus Ministru kabineta noteikumos.

Ņemot vērā minēto, lūdzam anotācijas 1.3. apakšpunktā aizstāt terminu “administratīvais slogs”, jo administratīvais slogs ir saistīts ar tiesību aktā noteikto informācijas sniegšanas prasību izpildi, savukārt anotācijā aprakstītajā gadījumā tiek samazinātas ar tiesību akta grozījumu izstrādi un virzību saistītās institūciju administratīvās darbības. Attiecīgi lūdzam lietot terminu, kas korekti raksturo institūciju darba procesu vienkāršošanu.
Vienlaikus lūdzam projekta radīto ietekmi uz institūciju darba procesu efektivizāciju un/vai optimizāciju atspoguļot anotācijas 7.4. apakšpunktā, nodrošinot anotācijā sniegtās informācijas savstarpēju konsekvenci.
Piedāvātā redakcija
-
	Ņemts vērā
Precizēts anotācijas 1.3.apakšpunkts un 7.4.apakšpunkts.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	9.
	Noteikumu konsolidētā versija
8. Publisko finansējumu apakšpasākumā piešķir tādu zvejas kuģu sadalīšanai, kas atbilst zvejas flotes segmentam VL2440 saskaņā ar Latvijas zvejas flotes 2025. gada ziņojumu, kurš sagatavots atbilstoši regulas Nr. 1380/2013 22. pantam, ja sadalāmajiem zvejas kuģiem ir piemērojams vismaz viens no šādiem ierobežojumiem:
	Priekšlikums (TM - 12.08.2026.)
Aicinām izvērtēt, vai projekta 2. punktā nav lieki norādīt uz konkrēta gada Latvijas zvejas flotes ziņojumu. Proti, no tik konkrētas atsauces izriet regulāra nepieciešamība aktualizēt tiesību normu, ja tiek izdots jauns ziņojums, kas rada lieku birokrātisko slogu nākotnē. Vai konkrētajā situācijā nav pietiekami vienkārši anotācijā uzsvērt, ka ir jauns, 2025. gada ziņojums un kur tas pieejams, kas tiesību normas adresātam nodrošinātu pietiekamu izpratni. Gadījumā, ja nepieciešama tik konkrēta atsauce, iesakām to skaidrot izziņā.
Piedāvātā redakcija
-
	Nav ņemts vērā
Ņemot vērā, ka šis atbalsts tiek sniegts saskaņā ar Latvijas zvejas flotes ziņojumā noteikto mērķu izpildi, šī sasaiste ar Latvijas zvejas flotes 2025. gada ziņojumu ir nepieciešama. Papildus vēršam uzmanību, ka ar šo projektu pieņemšanas kārtu, kas plānota pēc šo noteikumu spēkā stāšanās, ir jāsasniedz Latvijas zvejas flotes 2025. gada ziņojumā noteiktais mērķis par zvejas flotes segmenta VL2440 sabalansēšanu.
	Noteikumu konsolidētā versija
8. Publisko finansējumu apakšpasākumā piešķir tādu zvejas kuģu sadalīšanai, kas atbilst zvejas flotes segmentam VL2440 saskaņā ar Latvijas zvejas flotes 2025. gada ziņojumu, kurš sagatavots atbilstoši regulas Nr. 1380/2013 22. pantam, ja sadalāmajiem zvejas kuģiem ir piemērojams vismaz viens no šādiem ierobežojumiem:

	10.
	Noteikumu konsolidētā versija
9.1 Atbalstu nepiešķir, ja atbalsta pretendentam kādā no iepriekšējām projektu iesniegumu iesniegšanas kārtām ir apstiprināts projekta iesniegums, bet projekts nav īstenots.
	Priekšlikums (TM - 12.08.2026.)
Lūdzam izvērtēt projekta 3. punktu, nepieciešamības gadījumā to precizēt vai izvērst pamatojumu. Projekts liedz atbalstu pretendentiem, kas iepriekš nav īstenojis tam apstiprinātu projektu, attiecīgi anotācijā stingri jāuzsver šāda nosacījuma pamatojums, samērīgums un vai tomēr nav paredzami izņēmuma gadījumi, piemēram, ja projekts netika īstenots nepārvaramas varas dēļ. Tāpat, iesakām izvērtēt, kā šis noteikums ietekmē pretendentus, kuri pieteicās atbalstam pirms šo grozījumu stāšanās spēkā, kuru projekti vēl tikai tiek vērtēti un nevarēja zināt par šāda izslēgšanas nosacījuma ieviešanu. Nepieciešamības gadījumā, iesakām papildināt projektu ar noslēguma jautājumu, kas regulē jaunā ierobežojuma piemērošanu laikā.
Piedāvātā redakcija
-
	Nav ņemts vērā
Izvērtējot situāciju saistībā ar projektu iesniegšanu un to apstiprināšanu Lauku atbalsta dienestā, netika konstatēti nepārvaramas varas apstākļi, ko būtu izmantojuši atbalsta pretendenti, atsaucot iesniegto projekta iesniegumu. Vienlaikus atbalsta pretendenti vairākkārt izmantoja iespēju atsaukt projektu iesniegumus, tādējādi būtiski kavējot Latvijas zvejas flotes ziņojumā noteikto mērķu sasniegšanu. Ņemot vērā minēto, tika pieņemts lēmums dot iespēju citiem atbalsta pretendentiem iesniegt projektus un saņemt atbalstu, ja tie ir gatavi īstenot projektu un izņemt zvejas kuģi no zvejas flotes, pilnībā pārtraucot zvejas darbības ar konkrēto kuģi. Papildus vēršam uzmanību, ka iepriekšējā projektu pieņemšanas kārta noslēdzās vairāk kā pirms gada un Lauku atbalsta dienests jau ir pieņēmis visus atbilstošos lēmumus saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.
	Noteikumu konsolidētā versija
9.1 Atbalstu nepiešķir, ja atbalsta pretendentam kādā no iepriekšējām projektu iesniegumu iesniegšanas kārtām ir apstiprināts projekta iesniegums, bet projekts nav īstenots.



